
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 22 iunie 2004

Nr.29/ 186
A V I Z

asupra proiectului Legii muntelui

(P.L.X. - 389)

Cu adresa nr. P.L.X. – 389, din 15 iunie 2004, Comisia pentru învăţământ, ştiinţă, tineret şi sport a primit, spre dezbatere şi avizare, conform art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor  nr. 23/ 2003, proiectul Legii muntelui.

În urma examinării, în şedinţa din 22 iunie 2004, Comisia, cu unanimitate de voturi, a hotărât să avizeze favorabil proiectul de lege menţionat, cu următoarele amendamente:

1. Art.6 (4) Ministerul Agriculturii, Pădurilor şi Dezvoltării Rurale, prin Agenţia Naţională a Zonei Montane colaborează cu Ministerul Educaţiei şi Cercetării şi cu Ministerul Muncii, Solidarităţii Sociale şi Familiei în domeniul formării profesionale iniţiale şi continue. Condiţiile de colaborare se stabilesc prin ordin comun al celor trei ministere. 

Autor: deputat Petru Andea
2. Art.12 (2) - text nou: În vederea valorificării potenţialului terenurilor agricole a căror cultivare a fost abandonată sau nu mai este rentabilă, structurile agricole de specialitate, în colaborare cu structurile silvice, întocmesc şi afişează variante fezabile de comasare a terenurilor agricole, avantajoase pentru proprietarii terenurilor în cauză, în vederea împăduririi acestora cu speciile forestiere adecvate zonei.

Autor: deputat Petre Moldovan

